
ДЪЛГОСРОЧНА СТРАТЕГИЯ ЗА ЗАЕТОСТ НА ХОРАТА С УВРЕЖДАНИЯ 2011-2020 г.


Настоящата стратегия е разработена след оценка на положението на хората с увреждания в работоспособна възраст на свободния пазар на труда. Стратегията е съобразена с Конституцията на Република България, в която е залегнало правото на труд на всички граждани на страната, като държавата е тази, която създава условия за осъществяване на това право, а лицата с психически и физически увреждания  „се намират под особена закрила на държавата и обществото".

Законът за интеграция на хората с увреждания (ЗИХУ) създава условия за ползване на правата от хората с увреждания за самоопределяне и пълноценно участие в живота на страната и в реалностите на пазарната икономика. Гарантира се създаването на такава среда, в която хората с увреждания са възможно най-независими, като в същото време се запазват правата им на социална защита, адекватни социални услуги, интегрирано  образование и обучение, подходяща работна среда,  достъпна жизнена и архитектурна среда, възможности за културни и спортни изяви и т.н. По отношение трудовата заетост на хората от тази уязвима група законът дава възможност работодателите от обичайна и специализирана работна среда да бъдат стимулирани, ако им осигурят работни места – възстановяват се от държавния бюджет съответно 30/50 на сто от осигурителните вноски, които са за сметка на работодателя, осигуряват се финансови средства за адаптиране на работно място, оборудване на работно място, за осигуряване на здравословни и безопасни условия на труд и др.  Законът дава възможност на хората с предприемачески дух да стартират самостоятелен бизнес, като им осигурява определен финансов ресурс.

Друг много важен закон, който гарантира равен достъп на хората с увреждания до свободния пазар на труда, е Закон за защита от дискриминация. Той урежда защитата срещу всички форми на дискриминация и съдейства за нейното предотвратяване, а целта му е да осигури на всяко лице правото на  равенство пред закона,  равенство в третирането и във възможностите за участие в обществения живот и ефективна защита срещу дискриминацията.  В закона се дефинират пряката и непряка дискриминация, преследването (виктимизация), подбуждането към дискриминация, тормоза, сексуалния тормоз и расовата сегрегация. Предвидени са редица изключения, при които различното третиране на лица не се счита за дискриминация. Не се считат за дискриминация и специалните мерки в полза на лица или групи, с цел изравняване на възможностите им, докато тези мерки са необходими. 

Законът за корпоративното подоходно облагане предвижда цялостно преотстъпване на корпоративния данък на юридическите лица със статут на спе​циализирани предприятия, кооперации и обособени производствени единици, членуващи в национално представените организации на хора с увреждания и организации за хора с увреждания. Преотстъпените средства се използуват за рехабилитация и социална интеграция на хората с увреждания

Хората с трайни увреждания, които получават доходи от трудова дейност, ползват данъчни облекчения при условия и по ред, определени в Закона за данъците върху доходите на физическите лица. Съгласно разпоредбите на този закон сумата от годишните данъчни основи за лица с 50 и с над 50 на сто намалена работоспособност, определена с влязло в сила решение на компетентен орган, се намалява със 7920 лв., включително за годината на настъпване на неработоспособността и за годината на изтичане срока на валидност на решението, а месечната данъчна основа се намалява с 660 лв., включително за месеца на настъпване на неработоспособността и за месеца на изтичане срока на валидност на ТЕЛК.

Дългосрочната стратегия за заетост на хората с увреждания 2011-2020 г. е разработена в съответствие с основните нормативни актове, изследвания и национални стратегически документи: Национална стратегическа референтна рамка на България–2007-2013, Съвместния меморандум по социално включване на Република България, Стратегия за осигуряване на равни възможности на хората с увреждания 2008-2015 г., национални програми, оперативни програми: Развитие на човешките ресурси, Регионално развитие, Конкурентноспособност, Транспорт и др.

Необходима е по-голяма прозрачност при държавното финансиране за неправителствени организации

Българският център за нестопанско право представи резултатите от проучването на механизмите за предоставяне на държавни средства за неправителствени организации (НПО) в България. Ето някои от основните акценти на изследването:

Общият размер на средствата за ЮЛНЦ в периода 1999 – 2010 непрекъснато се увеличава, като през 2010 е над шест пъти по голям от този през 1999 (от 1,7 млн. лв. през 1999 до 10,6 млн. през 2010). Към 2010 г. 26 организации получават директни субсидии от държавния бюджет. Това са 19 национално представени организации на и за хора с уврежданияи други организации, посочени в специфични закони. Броят на директно субсидираните организации е нараснал от 19 до 26 (изключение е 2005 г. – 18 организации). При 7 организации нарастването на субсидията е над 10 пъти, като при 3 от тях (Съюз на слепите, Национален център за социална рехабилитация, Съюз на ветераните от войните в България) субсидията от 1999 г. до 2010 г. се е увеличила над 20 пъти. Според данните от оценката основните проблеми при предоставянето на директни субсидии са:

Не са дефинирани основанията за промяна на обема на предоставените средства на отделните организации;

Не съществуват критерии и публична процедура за това как една непредставителна организация може да кандидатства и да получи директно финансиране от бюджета;

Част от финансираните организации не са типични юридически лица с нестопанска цел, напр. Българският институт за стандартизация и Рилската света обител;

Не е ясно пред кого и как се отчитат директно субсидираните организации. Само 12 от общо 26 организации са вписани в Централния регистър на юридическите лица с нестопанска цел в обществена полза. 

От 2005 насам процент от средствата, предназначени за ЮЛНЦ, се разпределят чрез конкурс, открит за всички организации, регистрирани в обществена полза. Обемът на средствата, разпределяни чрез конкурсв периода 2005 – 2009, е между 762 хил. лв. и 1,035 млн. лв. През 2010 рязко спада на 150 хил. лв. въпреки гласуваните в бюджета 800 хил. лв. През целия период делът на средствата, разпределяни чрез конкурс, спада (от 17 % през 2005 до 1,5 % през 2010). Основните проблеми при предоставянето на средства чрез конкурс са:

· Неясна процедура за оценяване; 

· Каква е тежестта на отделните критерии при оценяването на даден проект; 

· Има ли квоти за одобрени проекти в различни сфери; 

· По какъв начин става оценяването – напр. използва ли се точкова система; 

· Неаргументирано намаляване на средствата, предназначени за конкурс, като процент от общата сума за субсидии за неправителствени организации (НПО).

· И при двата типа субсидиране проблем е отсъствието на механизъм за мониторинг и оценка на ефективноста. Нито една институция не контролира изпълнението на проектите, реалните постижения на организациите и тяхната ефективност. Единственият контрол, който се осъществява, е последващ – този на Сметната палата.

ПОМОЩНО УЧИЛИЩЕ "П.Р.СЛАВЕЙКОВ" - ГР.ПЛЕВЕН 

Мисията на училището е формиране на личности с интелектуална подготовка и култура, с изразено гражданско съзнание и поведение, способни за ефективна обществена реализация. Възпитание и обучение според държавните образователни изисквания и  стандартите на Европейския съюз в духа на демократичните ценности; адаптиране на новия учебен план към изискванията за изграждане на гражданско общество у нас; адекватно ориентиране в динамично променящия се съвременен свят и  създаване на отговорно поведение за участие в обществения живот. Усвояване и формиране на общочовешки и национални ценности, развитие на индивидуалността и стимулиране на творческите заложби.

Визията на училището е качествено общообразователно и професионално обучение от първи до осми клас. Утвърждаване на ПУ „П.Р.Славейков”, като конкурентоспособно училище, способно да формира в учениците национални и общочовешки добродетели при подготовката им за социализация и реализация. Усъвършенстване на професионалните умения на педагогическия колегиум; обособяването му като екип от високо отговорни личности, проявяващи толерантност, загриженост и зачитане на човешкото достойнство; прилагане на творческо и критично мислене в осъществяване на УВП за  утвърждаване на младия човек като гражданин на България и света. Практическо приложение и използване на новите технологии за  развиващо обучение, качествено образование и професионални компетенции. Крайната цел е социална адаптация и професионална реализация на учениците със СОП.

Учителите вече ще могат да изпитват онлайн чрез тестове, които те сами са направили. Това може лесно да стане чрез Националния образователен портал – www.start.e-edu.bg. 

Проектът е част от националната стратегия на Министерството на образованието и науката (МОН) за въвеждане на информационните технологии в българските училища. 

С помощта на удобна и лесна за ползване онлайн-система преподавателите могат сами да изготвят тестове, които учениците да  решават и да получават оценките си в реално време. Изпитите могат да се използват и за упражнение в час, като децата ще  научават веднага какви грешки са направили и кой е бил верният отговор.

Преброяването приключи
През февруари у нас се проведе 17-то преброяване в историята на България, като за първи път бе дадена възможност за попълване на анкетните карти по интернет.

7 351 234 души живеят в България - това показват експресните данни от Преброяване 2011, оповестени от Националния статистически институт. За десет години регистрираните у нас жители са намалели с 581 750 души.

Намаляването на населението поради естествения прираст значително превишава намалението заради емиграция. Съотношението е две към едно. Налице е изразен процес на застаряване на населението.

51 на сто от населението на България са жени, а 49 процента са мъже. По този начин средно на 1000 мъже се падат 1 053 жени. Средно в едно домакинство живеят 2,6 души, а в едно жилище живеят 1,9 души.

65 на сто от населението е на възраст между 18 и 64 години, 16 процента е населението на възраст между нула и 17 години  и 19 на сто са хората над 65-годишна възраст.

72,9 процента от хората живеят в градовете, 27,1 на сто - в села. 

Населението в Плевенска област, според данните от преброяването, е 266 144 души, или 3,6 % от населението на страната. В град Плевен живеят 106 011 души, което го прави седми по численост в България. Общо населението на Община Плевен е 129 781.

Община Плевен

Хранителни добавки

Аспартамът (Е951), е разрешен за използване в храни като трапезен подсладител преди повече от 20 години. Той е един от най-често споменаваните в медиите подсладител. В продължение на години са провеждани обширни научни изследвания за оценка безопасността на аспартама както в експериментални условия, така и при прием от хора. През 2002 год. Научният комитет по храни (SCF), по искане на Агенцията по храни на Англия, извърши отново научна оценка на безопасността на аспартама. След анализ и оценка на научните доказателства, публикувани в повече от 500 научни издания за периода 1988-2001 год. SCF отново потвърди безопасността на аспартама и установи, че липсват научни доказателства, които да налагат промяна в Допустимите нива за дневен прием (ADI) от 40 mg/kg b.w. (на килограм телесно тегло). През 2008 год. и 2009 год. EFSA извърши оценка на две нови дългогодишни експериментални научни изследвания, отнасящи се до безопасността на аспартама, проведени от Европейската научна фондация по онкология и околна среда, както и на епидемиологични изследвания, извършени от Американската национална токсикологична програма и на научни изследвания за хранителна експозиция, извършени в редица европейски страни както и на предишни научни изследвания, проведени във връзка с оценка безопасността на използването на аспартама като подсладител. В резултат на извършените анализ и оценка EFSA установи, че въз основа на всички налични понастоящем научни доказателства не съществуват основателни причини за промяна в Допустимите нива за дневен прием на аспартам от 40 mg/kg bw. Новите научни изследвания относно безопасността на аспартама, не са основание за преразглеждане и преоценка използването на аспартама като подсладител за храни.

Свети Георги Победоносец (275-281 - 23 април 303) е войник в Римската империя, който е почитан като мъченик за Христовата  вяра. Свети Георги е един от най-почитаните светци в Източноправославната църква.

Според преданията той е римски войник, християнин. Роден в Кападокия (днешна Турция) в християнско семейство. Баща му е  служил като офицер в римската армия, майка му е от Лида, Палестина, където се връща като вдовица с малкия си син.

Младият Георги следва пътя на баща си и постъпва на служба в армията, където се проявява като добър войник и бързо се издига  във военната йерархия. По това време е разпределен в Никомедия и служи в личната гвардия на Диоклециан.

Според житиепиството през 303 Диоклециан издава едикт за систематично преследване на християните в цялата империя. Счита се,  че неговият съимператор Галерий е главният отговорен за това решение. На Георги е заповядано да вземе участие в  преследванията, но вместо това той се открива като християнин и критикува решението на императора. Разяреният Диоклециан нарежда Георги да бъде подложен на мъчения и да бъде екзекутиран като предател. Въпреки мъчението св. Георги останал твърд пред съда на императора. Последвали различни мъчения, на които  подложили младия воин, завързали го на дървено колело и стъргали тялото му с железни остриета. Императорът, като го помислил  за мъртъв, отишъл да принесе жертва в храма на Аполон, но тогава станало чудо: появил се ангел, който изцерил и освободил  мъченика. Това чудо накарало двама от съдиите, Анатолий и Проталеон да изповядат Христа публично, за което били обезглавени.

Последвал ден на разпит, побой с бичове и тъмница. На другия ден един велик на времето си магьосник Атанасий бил повикан от  Диоклециан със заповед да сломи вярата на Христовия страдалец, за която цел той приготвил силна отрова, но св. Георги я изпил  без страх и все проповядвал Божието име и разобличавал вярата в идолите. Магьосникът Атанасий като не знаел какво повече да  направи обяснил на мъчителя, че Иисус Христос възкресявал много мъртви, та нека накарат и Георги да възкреси някой със силата на Бога, който изповядва. Така завели мъченика при един нов гроб извън града. Там след гореща молитва св. Георги възкресил  мъртвеца, който излязъл от гроба, паднал в краката му и започнал да слави Бога. В този час множество от тълпата повярвали и явно прославили Христа, за което били убити на място, били посечени още възкресеният и Атанасий, който при вида на чудното  дело също се обърнал и не спирал да слави истинския Бог. Светецът чудотворец бил хвърлен отново в тъмницата, но там той не  преставал да върши чудеса и да осветява с вярата си всички край него. Много хора подкупвали стражите за да ги пуснат при божия човек, от който черпели благодат и изцерение. След дните в тъмницата през последната нощ самият Христос се явил в  светлина на мъченика и утешавайки и подкрепяйки го поставил венец на главата му, с обещание да царува заедно с него в Небесното царство.

На сутринта последвал нов разпит при императора, св. Георги бил заведен в храма на Аполон за да му се поклони, вместо това  той с дума изгонил множество бесове от идолите, а статуите им паднали и се разбили на земята. При това чудо царица Александра  се притекла и паднала в краката на св. Георги, за което с него била окована и поведена на смърт. По пътя към лобното място  царицата склонила глава на един камък и предала душата си на Бога, след което и св. Георги бил посечен пред стените на  Никомидия.

Тялото на свети Георги е погребано в Лида.
Съставители: инж. Румен Петков 

